Булат Окуджава
Молитвата на Франсоа Вийон

Превод от руски: Иван Николов, —

chitanka.info

Дорде се върти земята и слънчев отблясък

играй,

на кого каквото не стига, всекиму,

господи, дай:

разум дай на мъдреца, на страхливеца —

кон устрелен,

дай на щастливия — злато…

И не забравяй за мен.

Дорде се върти земята — господи,

ти си над нас! —

дай на живия властник

да се насити на власт,

дай на прахосника щедрост

даже в последния ден,

дай на Каин утеха…

И не забравяй за мен.

Зная, че ти си всесилен,

вярвам в твоята мъдрост без край,

както пада войника и вярва, че го чака

небесен рай,

както в тихите твои думи вярва нашият

слух несмутим,

както вярваме ние самите, без да знаем

какво творим!

Господи, боже мой с тия зелени очи!

Дорде се върти земята

и удивено мълчи

и дордето все още и стигат

време и огън

свещен,

дай ти на всеки по нещо…

И не забравяй за мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.